11. รายการระหว่างกัน

[](1) รายการระหว่างกันกับบุคคลที่อาจมีความขัดแย้งในปี 2545 ในปี 2545 บริษัทฯ
มีรายการธุรกิจที่สำคัญกับบริษัทย่อย บริษัทร่วม บริษัทและบุคคลที่เกี่ยวข้องกัน
ซึ่งเกี่ยวข้องกันโดยการถือหุ้นหรือการมีผู้ถือหุ้นหรือกรรมการหรือผู้บริหารบางส่วนร่วมกัน
รายการที่เกิดขึ้นเป็นไปโดยทางการค้าปกติ รายละเอียดรายการของแต่ละบริษัท มีดังนี้

[] (ก) รายการซื้อ-ขายระหว่างกันที่เกี่ยวกับการค้าปกติ

  (ข) รายการซื้อ-ขายระหว่างกันที่ไม่เกี่ยวกับการค้าปกติ ไม่มี

[] (ค) รายการให้บริการระหว่างกัน

  [](ง) รายการดอกเบี้ยรับและดอกเบี้ยจ่ายระหว่างกัน

[] (จ) รายการค้ำประกันหนี้สินระหว่างกัน

นโยบายในการกำหนดราคาของรายการระหว่างกัน

รายละเอียดนโยบายอยู่ในหมายเหตุงบการเงิน ข้อที่ 4 หน้าที่ 6-7 ในรายงานงบการเงินประจำปี
2545 ที่ได้รับการตรวจสอบจากผู้สอบบัญชีรับอนุญาต

(2) ความจำเป็นและความสมเหตุสมผลของรายการ -
รายการซื้อ-ขายระหว่างกันที่เกี่ยวกับการค้าปกติ
บริษัทฯมีนโยบายในการเพิ่มมูลค่าของธุรกิจในกลุ่มให้มีความต่อเนื่อง
เริ่มตั้งแต่การซื้อวัตถุดิบ-น้ำยางสด,วัสดุหีบห่อ, วัสดุสิ้นเปลือง
จากทั้งบริษัทร่วม,บริษัทที่เกี่ยวข้องกัน และบุคคลที่เกี่ยวข้องกัน เพื่อนำมาผลิตเป็นน้ำยางข้น
และป้อนเป็นวัตถุดิบให้แก่บริษัทย่อยผู้ผลิตถุงมือยาง เส้นยางยืด
และบริษัทร่วมผู้ผลิตน้ำยางข้นกึ่งสำเร็จรูป ในราคาตลาด - รายการให้บริการระหว่างกัน
เพื่อความสะดวกในการบริหารงาน บริษัททั้งกลุ่มจึงเช่าพื้นที่สำนักงานที่บริษัทแม่เป็นเจ้าของ
ค่าเช่าและบริการเป็นราคาตลาดในอัตราเดิมที่ใช้มาตั้งแต่เริ่มใช้สำนักงานนี้
การให้บริการจัดเก็บและขนถ่ายน้ำยางข้นที่ท่าเรือภูเก็ตเกิดจากการส่งออกของโรงงานในภาคใต้
การให้เช่าที่ดินและเครื่องจักรเกิดจากนโยบายการบริหารทรัพย์สินให้เกิดประโยชน์สูงสุด
ส่วนบริการชิปปิ้ง เกิดจากนโยบายที่จะให้เกิดความสะดวกในเรื่องพิธีการเดินเอกสารส่งออก -
รายการกู้ยืมเงินระหว่างกัน บริษัทแม่จะเป็นผู้กู้ยืมและผู้ให้กู้กับบริษัทในเครือ
เพื่อเสริมสภาพคล่องทางการเงินระหว่างกัน อัตราดอกเบี้ยที่ใช้
เป็นต้นทุนการเงินของบริษัทผู้ให้กู้ - รายการค้ำประกันหนี้สินระหว่างกัน
มีการค้ำประกันหนี้สินระหว่างกัน เพื่อสนับสนุนทางการเงินต่อกัน
สำหรับการค้ำประกันให้แก่บริษัทที่เกี่ยวข้องกัน คือ บจก.ที อาร์ แอล ซี (ผู้ถือหุ้นใหญ่สัดส่วนร้อยละ
12.40) เป็นรายการที่เกิดขึ้นตั้งแต่ในอดีตที่บริษัทดังกล่าวเป็นบริษัทแม่ของกิจการทั้งกลุ่ม
ปัจจุบันมีภาระการค้ำประกัน 5.0 ล้านบาท (ธนาคาร 1 แห่ง)
คณะกรรมการบริษัทและคณะกรรมการตรวจสอบได้รับรองรายการระหว่างกันข้างต้น เมื่อวันที่ 26
กุมภาพันธ์ 2546

(3) มาตรการหรือขั้นตอนการอนุมัติการทำรายการระหว่างกัน -
รายการซื้อ-ขายระหว่างกันที่เกี่ยวกับการค้าปกติ
ระดับกรรมการบริษัทฯจะประชุมเพื่อกำหนดนโยบายราคา โดยดูทิศทางของตลาด
ระดับผู้จัดการจะเป็นผู้นำนโยบายมากำหนดและอนุมัติราคา

- รายการบริการระหว่างกัน ระดับกรรมการบริษัทฯจะประชุมเพื่อกำหนดนโยบายการคิดค่าบริการ
โดยใช้ราคาตลาด ระดับผู้จัดการจะเป็นผู้นำนโยบายมากำหนดและอนุมัติประเภท วิธีการ
และอัตราค่าบริการ ส่วนการให้เช่าพื้นที่สำนักงาน มีการจัดทำสัญญา 3 ปีสิ้นสุด 14 สิงหาคม 2548

- รายการกู้ยืมเงินระหว่างกัน
ระดับกรรมการบริษัทฯจะประชุมเพื่อกำหนดนโยบายการให้กู้ยืมและการคิดอัตราดอกเบี้ย
โดยใช้ต้นทุนการเงินของบริษัทผู้ให้กู้ ระดับผู้จัดการจะเป็นผู้นำนโยบายมาจัดทำสัญญากู้ยืม
และเปลี่ยนแปลงอัตราดอกเบี้ย พร้อมทั้งนำเสนอให้กรรมการบริษัทฯอนุมัติ

- รายการค้ำประกันหนี้สินระหว่างกัน
จะมีการนำเสนอโดยผู้จัดการฝ่ายการเงินให้คณะกรรมการบริษัทฯ อนุมัติ

(4) นโยบายหรือแนวโน้มการทำรายการระหว่างกันในอนาคต
บริษัทไม่มีนโยบายการทำรายการใหม่ แต่ถ้าจำเป็น จะพิจารณาให้เกิดประโยชน์สูงสุดต่อผู้ถือหุ้น
ส่วนรายการในปี 2545 ก็ยังคงมีต่อเนื่องในปี 2546